જો આપ નોન રેસિડન્ટ ઇન્ડિયન ( એનઆરઆઇ - NRI ) હોવ અને ઇન્કમ ટેક્સ રિટર્ન ફાઇલ ના કરતા હોવ તો જરૂરી નથી કે આપની પાસે પાન કાર્ડ ( PAN Card ) હોય . આનો અર્થ એ થયો કે ભારતમાં જો આપના આવક કરપાત્ર નથી તો આપે પાન કાર્ડ રાખવાની પણ જરૂર નથી . પાન કાર્ડ નહીં હોવાથી NRIsને ખાસ ફેર પડતો નથી . પરંતુ પાન કાર્ડ નહીં હોવાને પગલે આપ ભારતમાં કોઇ પણ પ્રકારનું એકાઉન્ટ ખોલાવતા કે આર્થિક વ્યવહારો કરવામાં અડચણ અનુભવશો . અમે અહીં NRIs માટે ક્યાં પાનકાર્ડ અનિવાર્ય છે તેની વિગતો આપી રહ્યા છીએ . . . 1 . શેર્સના ખરીદ વેચાણ સમયે ભારતમાં શેરના ખરીદ વેચાણ માટે NRIsએ ટ્રેડિંગ એકાઉન્ટ અને પોર્ટફોલિયો ઇન્વેસ્ટમેન્ટ સ્કીમ ખોલાવવી જરૂરી છે . આ એકાઉન્ટ બ્રોકર્સ ત્યારે જ ખોલી શકે છે જ્યારે તેમની પાસે પાનકાર્ડ સહિતના પુરતા દસ્તાવેજો હોય . આનો અર્થ એ થયો કે પાનકાર્ડ વિના NRIs ભારતમાં શેરોનું ખરીદ વેચાણ કરી શકતા નથી . 2 . મ્યુચ્યુઅલ ફંડમાં રોકાણ કરવા NRIs માટે પાનકાર્ડ જરૂરી શેર્સની જેમ NRIsએ ભારતમાં મ્યુચ્યુઅલ ફંડનું ખરીદ વેચાણ કરવું હોય તો પાન કાર્ડ જરૂરી છે . 3 . પ્રોપર્ટી ખરીદવા માટે પાનકાર્ડની જરૂર ભારતમાં NRIsએ પ્રોપર્ટી ખરીદવા માટે પાનકાર્ડની જરૂર પડે છે . આ કારણોથી એમ કહી શકાય કે ભારતમાં ભલે NRIsની આવક કરપાત્ર ના હોય , પરંતુ અન્ય કાર્યો કરવા માટે તેમણે પાનકાર્ડ મેળવવું જરૂરી છે . ભારતમાં પાન કાર્ડ મેળવવું અઘરું નથી . ભારતમાં વાર્ષિક રૂપિયા 2,50,000 સુધીની આવક ધરાવતા લોકોએ આવકવેરો ભરવો પડતો નથી .